
Për hapjen e programeve të studimit të ciklit të parë matematikë-financë, shkenca kompjutacionale dhe shkenca aktuaristike, në universitetin “Ismail Qemali”, vlorë

Në mbështetje të nenit 100 të Kushtetutës dhe të neneve 26 e 42 të lgjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshili i Ministrave

Vendosi:

1. Hapjen, në universitetin “Ismail Qemali”, Vlorë, të programeve të studimit të ciklit të parë “Matematikë-financë”, “Shkenca kompjutacionale” dhe “Shkenca aktuaristike”. Në përfundim të këtyre programeve të studimit lëshohen përkatësisht “Diplomë e nivelit të parë, DNP, në matematikë-financë”, “Diplomë e nivelit të parë, DNP, në shkencat kompjutacionale” dhe “Diplomë e nivelit të parë, DNP, në shkencat aktuaristike”.
2. Programet e studimit të ciklit të parë realizohen me 180 kredite, ECTS, dhe kohëzgjatja normale e tyre është 3 (tri) vite akademike.
3. Programet e studimit “Matematikë-financë”, “Shkenca kompjutacionale” dhe “Shkenca aktuaristike”, të fillojnë veprimtarinë në vitin akademik 2010-2011.
4. Efektet financiare, që rrjedhin nga zbatimi i këtij vendimi, të përballohen nga buxheti i universitetit “Ismail Qemali”, Vlorë, pa efekte buxhetore shtesë.
5. Ngarkohen Ministria e Arsimit dhe Shkencës e universiteti “Ismail Qemali”, Vlorë, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

